kardosdrur/scandi-wiki huggingface dataset:
Remisen i Tølløse

Remisen i Tølløse var en remise på Tølløse Station, der nu er nedrevet. 

Remisen, der var sammenbygget med et vandtårn, blev bygget i 1901 og forlænget med en bagvedliggende tilbygning i 1943. Denne tilbygning var af betydeligt ringere kvalitet. Bygningen lå med sine ca. 360 m2 i den sydøstlige del af Tølløse, hvor banestrækningen mellem Tølløse og Høng (Slagelse) mødes med Nordvestbanen. Remisen ejedes af Regionstog A/S. Den blev opgivet som remise i halvfemserne, men inden da havde man udskiftet de oprindelige porte med el-drevne hæve-sænke porte for at skabe adgang for bredere vogne. Gavlens konstruktion blev herved alvorligt svækket. I 2005 væltede en del af 1943-tilbygningen, men indtil da havde man anvendt bygningen til opbevaring af forskelligt materiel.

Remisen i Tølløse var som stationsbygningerne på Høng-Tølløse Jernbane tegnet af statsbanernes overarkitekt Heinrich Wenck, som også stod bag bl.a. Københavns Hovedbanegård og Østerport Station. Tårnet og den sektion af bygningen, der har rummet personalerum, kontor og lager bærer klart præg af Wencks særlige stil, mens selve remisen er opført efter en typetegning, som er anvendt flere steder og som let kunne tilpasses i længde og bredde. Tvillingen til Tølløse remise findes i Varde. En lille remise af Wencks hånd kan ses i Høng. Heinrich Wenck har tegnet en stor del af stationerne og jernbanebygningerne i Danmark i slutningen af 1800-tallet og første del af 1900-tallet, hvor banenettet ekspanderede kraftigt. Flere af Wencks bygninger er i dag fredede.

Remisen var blandt de ældste og mest interessante bygninger i Tølløse. Bygningen havde såvel bygningshistoriske som kulturhistoriske kvaliteter, der gjorde den bevaringsværdig. 

I februar 2008 blev der stiftet en støtteforening, som havde til formål at arbejde for bevaring af remisen. Foreningen blev nedlagt 10. november 2010.

Holbæk Kommune gav nedrivningstilladelse i efteråret 2011 og i november samme år blev bygningen revet ned.

Eksterne links 
 Hjemmeside for Tølløse remise

Jernbaneanlæg
Vandtårne i Region Sjælland
Bygninger, konstruktioner og anlæg i Holbæk Kommune
Heinrich Wenck
Raadvad (virksomhed)

Raadvad er et dansk køkkenudstyrsmærke og tidligere virksomhed, der blev grundlagt i 1758, som en producent af køkkenudstyr.

Historie 
Virksomheden havde sit navn efter Raadvad Mølle i Lyngby-Taarbæk Kommune, hvor den blev grundlagt og havde sin produktion frem til 1970'erne.

I starten af 1800-tallet var omkring halvdelen af byens indbyggere beskæftiget i virksomheden, der oprindeligt producerede husgeråd i bred forstand. Men i 1924 ændredes produktionen, der i en lang periode kun bestod af knive og brødskærere. Virksomheden flyttede i starten af 1970'erne til Brønderslev. Siden 1994 har Raadvad været ejet af den internationale Fiskars-koncern. Sortimentet er udvidet og omfatter bestik, gryder, stegepander og tilbehør.

Blandt Raadvads meste kendte produkter er bestikserien Odgård, designet af Mads Odgård i 1987.

Referencer

Litteratur 
 Jan Møller, Mølleåen, Forlaget Cicero, 1992. .
 Knud Bokkenheuser, Fabrikken i Raadvad igennem 175 Aar 1758-1933, 1933.
 Kjeld Kayser, Raadvad – en historisk billedbog, Nationalmuseet, 1980. .
 Thomas C. Thulstrup, Raadvad – de første 250 år, Fiskars, 2008.

Eksterne henvisninger 

 Raadvads hjemmeside

Danske virksomheder etableret i 1758
Ophørt i 1998
Mærker
Isenkramproducenter i Danmark
Leverandører til Det Kongelige Danske Hof
Fiskars
Tove Hyldgaard

Tove Hyldgaard (født 9. november 1942 i København), er en dansk operasanger (sopran), der var ansat ved Det Kgl. Teater i 1969-94, hvor hun sang partier som Adele i Flagermusen, Sophie i Rosenkavaleren og Adina i Elskovsdrikken.
Gennem mange år har hun dannet musikalsk par med sin mand, tenoren Tonny Landy, og de har fået et stort publikum særlig med sange og duetter fra operetter.

Hun har ydermere lagt stemme til Snehvide i den danske udgave af Disneys "Snehvide og de syv dværge" og Julie Andrews i den danske udgave af Mary Poppins.

Personer fra København
Operasangere fra Danmark
Personer i Kraks Blå Bog
Valggruppe

En valggruppe er et samarbejde mellem en gruppe af politiske partier i en parlamentarisk forsamling, eks. Folketinget, byråd eller regionsråd. 

Gruppen dannes i forbindelse med konstituteringen efter et valg til den respektive forsamling og har som hovedformål at danne et flertal, således at gruppen blandt sine medlemmer kan udpege medlemmer til de stående udvalg eller i kommuner til posterne som borgmester, rådmand eller udvalgsformand. Ofte vil valggruppernes sammensætning være identisk med de valgforbund, der blev indgået forud for det pågældende valg. Der vil som regel også være tale om, at partierne i en valggruppe også har et vist samarbejde i det daglige politiske arbejde.

Efter et folketingsvalg dannes der som regel to valggrupper: En borgerlig bestående af Venstre og Konservative, i de senere år suppleret med Dansk Folkeparti, historisk har Det Radikale Venstre også deltaget; samt en centrum-venstre-gruppering bestående af Socialdemokraterne, SF og Enhedslisten, historisk også undertiden med Det Radikale Venstre.

I kommunerne er valggrupperne langt mindre 'traditionelle' og kan bestå af både borgerlige og venstreorienterede partier, ofte også med deltagelse af en eller flere borgerlister.

Danmarks politik
Eberhard Diepgen

Eberhard Diepgen (født 13. november 1941 i Berlin) er en tysk politiker fra det konservative parti CDU. 

Diepgen er uddannet i jura fra Freie Universität Berlin og har været borgmester i Berlin to gange; først i Vestberlin 1984-1989, derefter i det samlede Berlin fra 1991 til 2001. Diepgen blev tvunget til at træde tilbage, den den store koalition sprængtes i 2001 som følge af den såkaldte bankskandale. Med stemmer fra SPD, PDS og Die Grünen blev Klaus Wowereit (SPD) ny borgmester.

Eksterne henvisninger 

Politikere fra CDU
Regerende borgmestre af Berlin
Personer fra Berlin
Anderseniana

Anderseniana er et tidsskrift om H.C. Andersens liv og værk. I 1933 fik tidsskriftet sin begyndelse som resultat af et samarbejde mellem H.C. Andersens Hus og H.C. Andersen-Samfundet. Mens museet forestod redaktionen af tidsskriftet, fungerede H.C. Andersen-Samfundet som udgiver. I 1955 påtog museet sig imidlertid også udgivelsesopgaven og Anderseniana har siden da samtidig også været museets årbog. 

Tidsskriftet er igennem årene blevet redigeret af museumsdirektøren/overinspektøren ved H.C. Andersens Hus samt overbibliotekar, dr.phil. ved Universitetsbiblioteket  H. Topsøe-Jensen, der stod for de væsentlige udgaver af korrespondancerne mellem H.C. Andersen og hhv. det collinske hus og Henriette Wulff, ligesom også Topsøe-Jensen stod for udgivelsen af digterens dagbøger. Anderseniana står som tidsskrift centralt i H.C. Andersen-forskningen.

Tidsskriftet har publiceret ikke tidligere trykte manuskripter såsom H.C. Andersens afviste prisopgave ved Københavns Universitet 1830, hans ufuldførte ungdomsarbejder, rejseskildringer, forkastede eventyrmanuskripter samt teaterstykker. På tilsvarende vis er den omfattende brevveksling mellem Andersen og ungdomsveninden i Odense, Henriette Hanck, publiceret i Anderseniana i årene 1941-46. Andre væsentlige brevvekslinger findes udgivet i Anderseniana: Brevene til og fra Andersens moder, Christian Voigt, Louise Collin og Holsteinborg. Ud over disse publikationer dækker Anderseniana også de personalhistoriske studier , bibliografiske studier, historiske og litterære studier. 

Tidsskriftet findes på hovedbibliotekerne i Danmark og på universitetsbibliotekerne i Danmark samt ved større universiteter i Europa, Amerika og Asien.
I 2012 planlagde tidsskriftet en digitaliseringproces så alle artiklerne kunne blive tilgængelig i digital form.

Eksterne henvisninger 
 Tidsskriftets opnotering i WorldCat.org: 
 Anderseniana.dk, Officelt website udgivet af H.C. Andersens Hus (Odense Bys Museer).
 Anderseniana i Københavns bibliotekers katalog.
 Anderseniana i Odense Hovedbiblioteks katalog.

Henvisninger 

Tidsskrifter fra Danmark
Tidsskrifter om litteratur
Etableret i 1933
Værker om H.C. Andersen
Bertill Nordahl

Bertill Nordahl (født 11. juli 1951 i Brønshøj) er en dansk forfatter, der bor i Gilleleje sammen med sin kone Lene Hein. 
Han havde sin barndom og ungdom i Helsingør og Vejgaard, Aalborg, og var 800 meter løber i atletikklubben AIK, Vejgaard fra 1964-1972, hvor han satte adskillige danske ungdomsrekorder, vandt sin klasse ved 'Hafniaden' 1967 og kom på ungdomslandsholdet i atletik.

Han er uddannet lærer fra Esbjerg Seminarium (1971-75) og virkede som lærer i folkeskolen fra 1975-1990. Siden da har han levet som forfatter, foredragsholder og forlægger. Bertill Nordahl er kendt for at skrive og tale om kønnets betydning i et menneskets liv og har de sidste 35 år været meget aktiv i kønsrolle- og ligestillingsdebatten i Danmark, Norge og Sverige, hvor han især har skrevet og talt om mandens situation. Han har skrevet børnebøger, ungdomsbøger og bøger for voksne. Romaner og digte. Debatbøger og rejsebøger og havebøger.

Uddannelse mv. 
Bertill Nordahl tog realeksamen, Vejgaard Østre Skole, 1968; Studentereksamen på Aalborg Studenterkursus, 1971.

Han er uddannet lærer fra Esbjerg Seminarium, 1971-75, og virkede som lærer i folkeskolen fra 1975-1990 på Korsager Skole i Husum, København og Tibberupskolen i Espergærde.

Malerdebut på Meyers Galleri, Esbjerg, i 1975. Aktiv i Mandebevægelsen 1975-1982. Militærnægter 1976-77. Forfatterdebut 1978. Fuldtidsforfatter fra 1990. Forlægger, forlaget Nielsens, fra 1992. Foredragsholder, 1993-2006.

Bertill Nordahl modtog arbejdslegat fra Statens Kunstfond i 1994, samt HK/Kommunals
Biblioteksudvalgs kulturpris, Jytte, i 1999. Bertill Nordahl var medlem af BU-styrelsen og bestyrelsen i Dansk Forfatterforening 1995-1999.

Eksterne henvisninger 
 litteratursiden.dk ,
 Bertill Nordahls websted

Personer fra København
Faglitterære forfattere fra Danmark
Feminister fra Danmark
Dansksprogede forfattere fra Danmark
Aleksandr Macijevski

Aleksandr Macijevski () (16. juni 1975 i Riga i Lettiske SSR), er en lettisk ishockeyspiller der i sæsonen 2007-08 spillede for AaB Ishockey i Superisligaen. Hans foretrukne position på isen er højre wing. Efter AaB's kvartfinaleexit i 2008 mod Odense blev det offentliggjort at Macijevski ikke ville få forlænget sin kontrakt med AaB.
Han kom til dansk ishockey inden sæsonen 1999-2000 hvor han spillede for Aalborg IK. Forinden havde han spillet et par sæsoner i finsk ishockey samt flere sæsoner i russisk ishockey. Efter blot en enkelt sæson i Aalborg, men pga. økonomiske problemer i Aalborg tog han hjem til Letland. Efter et par måneder i den følgende sæson skiftede han til Odense, hvor han var en af holdets bærende spillere i syv sæsoner. Inden sæsonen 2007-08 vendte han tilbage til Aalborg og AaB Ishockey. Han blev i sæsonen 2007-08 den trediemest scorende spiller i grundspillet med 26 mål og 32 assists for i alt 58 points i 45 kampe. Fra sæsonen 2008/2009 spiller Macijevski i SønderjyskE.

Han har deltaget ved VM i ishockey for Letland syv gange, senest ved VM i ishockey 2007 i Moskva, Rusland. En enkelt gang har han deltaget ved de vinterolympiske lege, det var i 2002 i Salt Lake City.

Eksterne henvisninger 
 Statistik fra www.eurohockey.net
 Aleksandr Macijevski – career stats 
 

Personer fra Riga
Ishockeyspillere fra Letland
Superisliga-spillere fra AaB Ishockey
Superisliga-spillere fra Odense Bulldogs
Nichlas Hardt

Nichlas Hardt (født 6. juli 1988 i Rødovre) er en dansk ishockeyspiller. Han spiller for den danske klub Rungsted Seier Capital i Metalligaen. Hans foretrukne position på isen er forward.

Hardt blev valgt som årets rookie i Superisligaen i sæsonen 2006-07, hvor han spillede for Herlev Hornets. Han spillede ligeledes for Herlev i sæsonen 2007-08, men skiftede undervejs i sæsonen til den finske klub Tappara i Tampere i den bedste finske række SM-Liigaen efter at det stod klart at Herlev ikke ville kunne nå slutspillet.

Hardt fik sin ishockeyopdragelse i Rødovre, men valgte at skifte til Herlev inden sæsonen 2005-06 på grund af manglende spilletid på Rødovres Superisligahold.

Han repræsenterede Danmark ved Junior-VM i ishockey 2008 hvor han lavede 2 mål og 2 assists for i alt 4 points i 6 kampe. Senere samme sæson spillede han for Danmark ved VM i ishockey 2008. Her spillede han 6 kampe uden at lave point.

Eksterne links 

 Statistik fra www.hockeydb.com
Statistik Eliteprospects.com

Ishockeyspillere fra Danmark
Superisliga-spillere fra Herlev Hornets
Personer fra Rødovre
Nordisk guld

Nordisk guld er legeringen som de 3 euromønter med værdierne 10, 20 og 50 eurocent er lavet af. Det er også blevet brugt I andre lande til for eksempel den svenske 10 krone. Det er sammensat af 89% kobber, 5% aluminium, 5% zink og 1% tin.

Det indeholder intet guld — Det er usandsynligt at det vil blive forvekslet med guld da dets farve og massefylde adskiller sig fra guldets. Det indeholder for meget zink til at være en slags aluminiumsbronze.

Referencer

External links 
– Kobber og sammensætnings oplysningsark(engelsk) 

Kobberlegeringer
Slovakiets nationalvåben

Slovakiets nationalvåben består af et rødt skjold med et hvidt dobbelkors (patriarkalkors) som står på en blå stilisert fremstilling af fjeldene Tatra, Fatra og Matra, de højeste topper i fjeldkæden Karpaterne. Våbenet er også at finde på Slovakiets flag.

Heraldik
Nationalvåben
Sansekort

Sansekort er postkort til børnefamilier. Idéen opstod i et sommerhus i 2007, da opfinderen savnede muligheden for at kunne medsende "dokumentation" for børnenes oplevelser. Med kortet kan man udover en personlig hilsen sende indhold som blade, grene, blomster, strandsand, tegninger mv.

Ekstern henvisning
Sansekorts hjemmeside 

Korrespondance
Paul Wall

Paul Wall, (født Paul Gideon Manry den 11. marts 1981 i Houston, Texas i USA), er en amerikansk rapper, DJ og promoter fra Houston. Han var oprindeligt medlem af Houston hiphopgruppen The Color Changin' Click, sammen med sin barndomsven Chamillionaire..
Slayton medvirkede blandt andet på Nellys single "Grillz" som opnåede en førstaplads på den amerikanske billboardliste.

Diskografi

Officielle projekter

Soloalbums 
 2004: Chick Magnet (independent selskab)
 2005: The Peoples Champ
 2006: How to Be a Player (independent selskab)
 2007: Get Money, Stay True
 2008: Ain't No 401k for a Hustler (independent selskab)
 2008: The Fast Life

Solosingler 
 2005: "Sittin' Sidewayz" (featuring Big Pokey)
 2005: "They Don't Know" (featuring Mike Jones & Bun B)
 2006: "Girl"
 2007: "Break 'Em Off" (featuring Lil Keke)
 2007: "I'm Throwed" (featuring Jermaine Dupri)

Featured singlee 
 2005: "What U Been Drankin' On?" (Jim Jones featuring P. Diddy, Paul Wall, & Jha Jha)
 2005: "Draped Up (H-Town Remix)" (Bun B featuring Lil Keke, Slim Thug, Chamillionaire, Paul Wall, Mike Jones, Aztek, Lil' Flip, & Z-Ro)
 2005: "Grillz" (Nelly featuring Paul Wall, Ali & Gipp)
 2005: "Still on It" (Ashanti featuring Paul Wall & Method Man)
 2005: "I'm n Luv (Wit a Stripper) (Remix)" (T-Pain featuring Twista, Pimp C, Paul Wall, R. Kelly, MJG, & Too Short)
 2006: "Holla at Me" (DJ Khaled featuring Lil' Wayne, Paul Wall, Fat Joe, Rick Ross, & Pitbull)
 2006: "Hit Em' Up" (DJ Khaled featuring Paul Wall & Bun B)
 2006: "Drive Slow (Remix)" (Kanye West featuring Paul Wall, GLC, & T.I.)
 2006: "Way I Be Leanin'" (Juvenile featuring Mike Jones, Paul Wall, Skip, & Wacko)
 2006: "About Us" (Brooke Hogan featuring Paul Wall)
 2006: "Chunk up tha Deuce" (Lil Keke featuring Paul Wall & UGK)

Fodnoter

Eksterne henvisninger 

 
 
 
 Grills af Paul Wall

Musikere fra USA
Rappere fra USA
Mere ost Christian Braad Thomsen?

"Mere ost Christian Braad Thomsen" er afsnit 42 i Frank Hvam og Casper Christensens sitcom Klovn, første gang vist på TV2 Zulu 10. marts 2008.

Handling 
Frank og Casper møder et ungt kvindeligt medlem af Dansk Folkeparti, der inspirerer dem og Frank og Mia bliver enige om at udfordre deres sexliv via analsex. Et uheld ved betalingen af en regning, sætter senere en stopper for et projekt Casper og Frank ellers har kørende.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Klovn-afsnit
Zoë Bell

Zoë E. Bell (født 17. november 1978) er en stuntkvinde og skuespillerinde fra New Zealand.

Hendes største film hedder The Hateful Eight(2015). Hendes rolle var Six-Horse Judy. Hendes nettoværdi er omkring 2 millioner dollars/13,2 millioner dkk.

Eksterne henvisninger

 
Zoë Bell Producer Profile for The 1 Second Film 

Skuespillere fra New Zealand
Bårebuket

En bårebuket, båreopsats eller båredekoration er betegnelse for et ceremonielt relateret blomsterarrangementer i tilknytning til begravelse eller bisættelse. 

Såvel buketter som opsatser og andre blomsterarrangementer arrangeret efter bestemte regler og traditioner, der tager hensyn til såvel fremtræden, synlighed, begivenhedens karakter, evt. personlige særpræg eller ønsker. 

Derudover forsynes blomsterarrangementer i tilknytning til begravelse eller bisættelse ofte med et bånd med en påtrykt (eller broderet) sidste hilsen fra dem, der var nært tilknyttet den døde. 

Blomster
Død
John Dyrby Paulsen

John Michael Dyrby Paulsen (født 12. juli 1963 i Korsør) er en dansk politiker og tidligere borgmester for Slagelse Kommune siden 2018. Han er desuden tidligere medlem af Folketinget for partiet Socialdemokraterne og partiets forsvarsordfører. Han er søn af arbejdsmand Tonny Emanuel Knudsen og syerske Annie Merete Larsen. Han blev færdiguddannet som cand.polit. fra Københavns Universitet i 1990.

Karriere 
Efter at have bestridt en stilling som prokurist i Bikuben fra 1990 til 1992, blev han chefkonsulent i Deloitte, hvor han arbejdede fra 1992 til 1994. Siden har han været erhvervskonsulent i Vestsjællands Erhvervsråd fra 1994 til 2000, hvorefter han var markedskonsulent hos Kommuneinformation fra 2001 til 2005.

Politisk karriere 
Hans politiske karriere startede i 1998, hvor han blev valgt til byrådet i Korsør Kommune.

Han har været medlem af Folketinget siden 2005, hvor han tiltrådte som suppleant for Sandy Brinck og ordinært medlem fra 1. januar 2006. I 2007 blev han valgt ind i Folketinget i Slagelsekredsen med 5021 personlige stemmer.

Siden har han varetaget forskellige ordfører poster for Socialdemokraterne i Folketinget: indfødsretsordfører, integrationsordfører, skatteordfører og har siden 2007 været forsvarsordfører.

Som forsvarsordfører for Socialdemokraterne har Dyrby Paulsen været med til at forhandle flere brede forsvarspolitiske forlig på plads mellem regeringen og oppositionen, herunder forsvarsforliget fra 2009, implementeringsplanen fra 2010, samt Helmand-planen 2011-2012 og Afghanistan strategien, hvor den danske militære indsats i Afghanistan gradvist omlægges fra kamp til træning..

Eksterne kilder og henvisninger 

Tidligere folketingsmedlemmer fra Socialdemokraterne
Folketingsmedlemmer i 2000'erne
Folketingsmedlemmer i 2010'erne
Personer fra Korsør
Økonomer fra Danmark
Kommunalbestyrelsesmedlemmer fra Socialdemokraterne
Medlemmer af Korsør Byråd
Borgmestre fra Socialdemokraterne
Borgmestre i Danmark 2018-2021
Empty Sky

Empty Sky er Elton Johns første studiealbum, udgivet i 1969. Udgivelsen var et flop, og nåede aldrig  hitlisterne i England. For at huske tilbage på sit første studiealbum spiller han af og til "Skyline Pigeon" til koncerter. Albummet blev først udgivet i USA i 1975, da Elton var på toppen af og debuterede som nummer seks på hitlisterne.

Sporliste
Al musik komponeret af Elton John, al tekst skrevet af Bernie Taupin.

Musikere 
Elton John – piano, orgel, cembalo
Caleb Quaye – elektrisk guitar, akustisk guitar, conga
Tony Murray – basguitar
Roger Pope – trommer
Don Fay – saxofon, fløjte
Graham Vickery – mundharmonika

Eksterne henvisninger 
Empty Sky på Allmusic

Debutalbum fra 1969
Elton John-album
Debutalbum fra Storbritannien
Karin Nødgaard

Karin Nødgaard (født 10. januar 1966 i Vigersted Sogn) er dansk politiker, der var folketingsmedlem for Dansk Folkeparti, valgt i Sjællands Storkreds.

Baggrund 
Nødgaard er datter af tidligere folketingsmedlem og næsteformand i Folketingets Præsidium Poul Nødgaard og handelsskolelærer Hanne-Merete Nødgaard.
Hun blev student fra Ringsted Handelskole og er uddannet folkeskolelærer fra Haslev Seminarium. I perioden 1990-2005 underviste hun som folkeskolelærer i Ringsted Kommune.

Nødgaard er bosiddende i Jystrup på Midtsjælland.

Politiske karriere 
Hun blev valgt ind i Folketinget for første gang ved folketingsvalget 2005 for Ribe Amtskreds og for anden gang ved folketingsvalget 2007 for Sydjyllands Storkreds. Ved valget i 2011 valgt i Ringsted-Sorø-kredsen.
Ved Folketingsvalget 2015 modtog hun 4.298 personlige stemmer i Sjællands Storkreds og vandt dermed et kredsmandat. Hun blev ikke valgt i 2019.

Nødgaard var Dansk Folkepartis social-, ældre-, familie- og idrætsordfører og har tidligere været formand for Kulturudvalget samt Dansk Folkepartis kulturordfører.

Referencer 

Tidligere folketingsmedlemmer fra Dansk Folkeparti
Folketingsmedlemmer i 2000'erne
Folketingsmedlemmer i 2010'erne
Stella Rimington (forfatter)

Stella Rimington (født maj 1935), Order of the Bath (DCB), var tidligere chef for det britiske efterretningsorgan MI5 fra 1992 til 1996 og er forfatter.

Rimington var den første kvinde som virkede som chef for MI5.

Bibliografi og publikationer

Biografi 
 Rimington, Stella (2001). Open Secret: Engelsk biografi om første kvindelige chef for MI5: London, Hutchinson. .

Romaner 
 At Risk, London (2004): Hutchinson, . Oversat til dansk under titlen, Udsat, 
 Secret Asset, London (2006): Hutchinson, . Oversat til dansk under titlen, Hemmeligt våben, 
 Illegal Action, London (2007): Hutchinson, . Oversat til dansk under titlen, Den illegale,

Ekstern henvisning 
 BBC om Rimington (engelsk)

Romanforfattere fra England
Selvbiografer fra England
Elton John (album)

Elton John er det andet studiealbum fra den britiske sanger Elton John, udgivet i april 1970. Albummet indeholder det store hit "Your Song".

Albummet blev indspillet i januar 1970 i Trident Studios i London og var Johns første album produceret af Gus Dudgeon. Albummet nåede topti på Billboard 200 og bliver af mange betegnet som det album, der for alvor satte gang i hans karriere.

I USA modtog albummet guldplade 17. februar 1971 af Recording Industry Association of America og blev nomineret samme år til en Grammy for årets album. I 2003 blev albummet placeret som nummer 468 på Rolling Stones liste over de 500 bedste album til alle tider.

Stilmæssigt er det meget præget af strygere, horn og symfoniorkester, men er dog blandet med den klassiske rockbesætning med guitar, bas og trommer.

Indhold 
Al musik er komponeret af Elton John, alle tekster skrevet af Bernie Taupin.

Medvirkende musikere

Elton John – piano, vokal, cembalo
Frank Clark – akustisk basguitar
Colin Green – guitar, spanske guitar
Roland Harker – guitar
Clive Hicks – akustisk guitar
Alan Parker – guitar
Caleb Quaye – guitar
Les Hurdle – basguitar
Dave Richmond – basguitar
Alan Weighall – basguitar
Brian Dee – orgel
Diana Lewis – Moog synthesizer
Paul Buckmaster – cello

Skaila Kanga – harpe
David Katz – violin
Terry Cox – trommer
Dennis Lopez – percussion
Barry Morgan – trommer
Tex Navarra – percussion
Madeline Bell – baggrundsvokal
Tony Burrows – baggrundsvokal
Roger Cook – baggrundsvokal
Lesley Duncan – baggrundsvokal
Kay Garner – baggrundsvokal
Tony Hazzard – baggrundsvokal
Barbara Moore – baggrundsvokal

Hitlisteplaceringer

Certificeringer

Referencer 

Album fra 1970
Elton John-album